വിനോദസഞ്ചാര കേന്ദ്രങ്ങളില് തിരക്കേറുന്നു വടക്കാഞ്ചേരി: വിനോദസഞ്ചാര കേന്ദ്രങ്ങളില് തിരക്കേറുന്നു. ഓണാവധി ദിനങ്ങള് ഉപയോഗപ്പെടുത്തിയാണ് മേഖലയിലെ ടൂറിസം കേന്ദ്രങ്ങളായ വാഴാനി, ചെപ്പാറ, പൂമല തുടങ്ങിയ സ്ഥലങ്ങളിലേക്ക് സഞ്ചാരികളെത്തുന്നത്. വാഴാനി ഡാമിലേക്ക് വാക്സിന് എടുത്ത സര്ട്ടിഫിക്കറ്റ് കാണിക്കുന്നവര്ക്ക് മാത്രമാണ് പാസ് മുഖേന പ്രവേശനം. കൃത്യമായ കോവിഡ് മാനദണ്ഡങ്ങള് പാലിച്ചാണ് ഇവിടെ പ്രവേശനാനുമതി. എന്നാല് ചെപ്പാറയിലും മറ്റും മറിച്ചാണ് സ്ഥിതി. നവീകരണം പൂര്ത്തിയാവുന്ന ഇവിടെ പാസും മറ്റും ക്രമീകരിക്കാത്തത് കൊണ്ടുതന്നെ വാക്സിന് എടുത്തവരും അല്ലാത്തവരുമൊക്കെ കൂട്ടത്തോടെ എത്തുന്നത് ആശങ്ക പരത്തുകയാണ്.ചെങ്കുത്തായ പാറക്കെട്ടിന് മുകളിലേക്ക് വാഹനങ്ങള് ഓടിച്ചു കയറ്റുന്നവര് വരെ നിരവധിയാണെന്ന് നാട്ടുകാര് പറയുന്നു. നൂറ് കണക്കിന് പേരാണ് കഴിഞ്ഞ ദിവസങ്ങളിലായി ഇവിടെ വന്നു പോയത്. ഇത് കോവിഡ് വ്യാപനത്തിന് വഴിവെക്കുമോ എന്ന ആശങ്കയും നാട്ടുകാര്ക്കുണ്ട്. ചാത്തന്ചിറ, നീലിയാറ ചിറ തുടങ്ങിയ ഗ്രാമീണ പരിസരങ്ങളിലും സന്ദര്ശകര് നിരവധിയാണ്.പീച്ചിയുടെ സമഗ്ര വികസനത്തിന് മാസ്റ്റര് പ്ലാന് തൃശൂര്: ടൂറിസം വകുപ്പിെന്റ വിവിധ പദ്ധതികള് ആസൂത്രണം ചെയ്യാനായി അവലോകന യോഗം ചേര്ന്നു. മന്ത്രി കെ. രാജന്, കലക്ടര് ഹരിത വി. കുമാര് എന്നിവരുടെ നേതൃത്വത്തിലാണ് യോഗം ചേര്ന്നത്. പീച്ചിയുടെ സമഗ്ര വികസനത്തിനായി എല്ലാ വകുപ്പുകളെയും ഉള്പ്പെടുത്തി മാസ്റ്റര് പ്ലാന് തയാറാക്കണമെന്നും പീച്ചി ഡാം, ചിമ്മിനി ഡാം, പുത്തൂര് സുവോളജിക്കല് പാര്ക്ക് എന്നിവയെ ബന്ധപ്പെടുത്തി ഡാം ടൂറിസം സര്ക്യൂട്ട് ആരംഭിക്കണമെന്നും മന്ത്രി അഭിപ്രായപ്പെട്ടു.ജില്ലയുടെ ടൂറിസം വികസനത്തിന് പുതിയ സാധ്യതകള് കണ്ടെത്തുകയും അത് ഫലപ്രദമായി ഉപയോഗിക്കുകയും വേണം. അതിന് എല്ലാ വകുപ്പുകളെയും ഉള്പ്പെടുത്തണമെന്നും തീരുമാനമായി.യോഗത്തിന് ശേഷം കലക്ടര് ടൂറിസം, ഇറിഗേഷന് സാധ്യതകള് വിലയിരുത്താനായി പീച്ചി ഡാം സന്ദര്ശിച്ചു. യോഗത്തില് ടൂറിസം സെക്രട്ടറി ഡോ. കവിത, മറ്റ് ഉദ്യോഗസ്ഥര് എന്നിവര് പങ്കെടുത്തു.